stanford-oval/wikipedia huggingface dataset:
לן דייטון

לאונרד סיריל דייטון (באנגלית: Leonard Cyril Deighton; נולד ב-18 בפברואר 1929) הוא היסטוריון צבאי, כותב ספרי בישול וסופר בריטי. ידוע במיוחד בשל רומן הריגול שלו "תיק איפקרס סודי ביותר", שעובד לקולנוע.
שנותיו הראשונות

דייטון נולד בשנת 1929 במרילבון, לונדון. אביו היה נהג ומכונאי, אמו הייתה טבחית במשרה חלקית. באותה עת הם התגוררו בגלוסטר Gloucester Place Mews

ליד רחוב בייקר.
ייתכן שעניינו של דייטון בסיפורי ריגול שאב השראה בחלקו ממאסרה של אנה וולקוף, לו היה עד בהיותו ילד בן 11. וולקוף הייתה נתינה בריטית ממוצא רוסי שהייתה מרגלת נאצית. היא נאסרה ב-20 במאי 1940 והורשעה במסירת סודות מדינה (Official Secrets Act) בשל ניסיונה להעביר מסמכים סודיים לידי הנאצים.
קריירה

אחרי שסיים ללמוד בבית הספר עבד דייטון כפקיד ברכבת ואחרי כן עשה שירות לאומי, בתור צלם עבור אגף המודיעין של חיל האוויר המלכותי. אחרי שסיים את שירותו בחיל האוויר, הוא למד בבית הספר לאמנויות סט מרטין בלונדון ב-1949 וזכה במלגה ב-1952 לקולג' המלכותי לאמנויות אותו סיים ב-1955.

כשהיה בשירות חיל האוויר הוא התיידד עם עמיתו המעצב ריימונד הוקי, שאחרי כן עיצב את עטיפות ספריו הראשונים של דייטון, חברות שנמשכה לכל אורך חייהם.

דייטון עבד אז כדייל אוויר ב-BOAC. לפני שהחל בקריירה הספרותית שלו הוא עבד כמאייר בניו יורק וב-1960 כארט דיירקטור במשרד פרסום בלונדון. הוא יצר את השער הבריטי הראשון לספר "בדרכים" של ג'ק קרואק.
מאותו זמן הוא השתמש בכישורי הציור שלו לשרטוטים בכמה מספרי ההיסטוריה הצבאית שלו.
בעקבות הצלחת הרומן הראשון שלו, נעשה דייטון כתב האוכל של "האובזרבר" וכתב ספרי בישול מאוירים. הוא גם כתב מדריכי נסיעות ונעשה עורך הנסיעות של הפלייבוי, לפני שנהפך למפיק סרטים. אחרי שהפיק את עיבוד הרומן שלו מ-1968 Only When I Larf קנה דייטון ביחד עם הצלם בריאן דאפי את זכויות הסרט של ג'ואן ליטלווד והמיוזיקל הבימתי של Theatre Workshop הסרט "Oh, What a Lovely War!".
הוא הסיר את שמו מרשימת הקרדיטים של הסרט, צעד שהוא ציין לימים כ"טפשי ואינפנטילי". הייתה זו מעורבותו האחרונה בקולנוע.
עבודותיו > רומנים

כמה מהרומנים שלו עובדו לסרטים. ארבעת הרומנים הראשונים שלו הציגו אנטי-גיבור אנונימי ששמו בסרטים "הארי פאלמר" ואותו גילם מייקל קיין. הטרילוגיה הראשונה של סדרת הרומנים Bernard Samson עובדה לסדרת טלוויזיה בת תריסר פרקים בהפקתה של טלוויזיית גרנדה Granada Television ב-1988. קוונטין טרנטינו הביע עניין לצלם את הטרילוגיה.

הוא כתב תסריט והיה מפיק, דבר שלא קיבל עליו קרדיט

של הסרט משנת 1969 של המיוזיקל הבימתי Oh, What a Lovely War! הרומן ההיסטורי שלו על מלחמת העולם השנייה משנת 1970 עוסק במפציץ של חיל האוויר הבריטי שטס מעל גרמניה ונחשב לעיתים קרובות כיצירת המופת שלו.
נמסר שהוא החל לכתוב רומן שטרם השלים על וייטנאם, חלק ממנו הופיע כסיפור First Base באסופת הסיפורים הקצרים שלו Declarations of War.
עבודותיו > ספרי בישול

דייטון גם פרסם סדרת ספרי בישול וכתב וצייר טור בישול קריקטורי שבועי באובזרבר הלונדוני בשם Len Deighton's Cookstrip. לפחות אחד מהציורים נכלל בתמונת קיר במטבחו של הגיבור בסרטו של דייטון משנת 1965 "תיק איפקרס סודי ביותר".
על מנת לנצל את הצלחת סדרת ארבעת ספרי "הגיבור בלא שם", כתב דייטון את Len Deighton's London Dossier‏ (1967), ספר הדרכה לשנות השישים Swinging Sixties של "לונדון החוגגת" עם נושא של "סוכן חשאי".
עבודותיו > ספרי היסטוריה

דייטון הוציא ב-1977 את ספרו "Fighter: The True Story of the Battle of Britain" שעליו אמר אלברט שפר (בעבר שר החימוש של היטלר) שהוא "מצוין, הסקירה המקיפה ביותר. קראתי עמוד אחרי עמוד בריתוק". א.ג.פ. טיילור אמר על הספר שהוא "ניתוח מבריק".
ביבליוגרפיה > ספריו שתורגמו לעברית

ריגול במעמקים, עברית - מ. ויזלטיר. תל אביב : מ. מזרחי, 1968, 1974.
מלונדון באהבה : רומן, עברית - מ’ ויזלטיר. תל אביב : מ’ מזרחי, (תשכ"ט).
תיק איפקרס סודי ביותר : רומן, עברית - אריה חשביה. תל אביב : מ’ מזרחי, (1970). עובד לסרט תיק איפקרס (1965)
פרשת ריגול, תרגם מאנגלית חיים גליקשטיין. תל אביב : זמורה, ביתן, מודן, תשל"ה. )
המרגל מלונדון : רומן, עברית - אליעזר כרמי. תל אביב : מ’ מזרחי, 1969, 1986.
מבצע ברלין : רומן, עברית - א’ חשביה. אביב : מ’ מזרחי, (1975).
המרגל הקטן, מאנגלית - חיים גליקשטיין. תל אביב : זמורה, ביתן, מודן, תש"ם 1980.
ס"ס-בריטניה : בריטניה בכיבוש הנאצים, 1941, מאנגלית-חיים גליקשטיין. תל אביב : זמורה, ביתן, מודן, (תשמ"ב 1982).
מרגל האתמול, מאנגלית - מיכאל אביב, תל אביב : זמורה-ביתן, (תשמ"ה 1985).
מלחמת בזק : מעליית היטלר עד נפילת דנקירק, (תרגום - עפר שלח). תל אביב : מערכות, תשמ"ו 1986.
היה שלום מיקי מאוז, מאנגלית - נ. טמיר, תל אביב : זמורה-ביתן, תשמ"ט 1988.
משחק בשלוש מערכות
מערכת מקסיקו, מאנגלית - יונתן פרידמן. תל אביב : ספרית מעריב, תשמ"ט 1989.
משחק לונדון, מאנגלית - יונתן פרידמן. תל אביב : ספרית מעריב, תשמ"ט 1989.
משחקון ברלין, מאנגלית - יונתן פרידמן. תל אביב : ספרית מעריב, תשמ"ט 1989.
פתיון למרגל, עברית - עידית פז. תל אביב : שלגי, 1990.
מרגל ברשת, עברית - עידית פז. תל אביב : שלגי, 1991.
מלכודת למרגל, עברית - עידית פז. תל אביב : שלגי, 1991.
מאמיסטה, עברית - עירית פז. תל אביב : שלגי, 1992.
מחלקה סגורה, עברית - עידית פז. תל אביב : שלגי, 1993.
עיר הזהב, עברית - מילכה ליננברג. תל אביב : שלגי, 1993.
אמונה, עברית - רחל מורל. תל אביב : שלגי, 1995.
צדקה, עברית - שמואל קרוייצר. תל אביב : שלגי, 1996.
תקווה, עברית - רחל מורל. תל אביב : שלגי, 1996.
ביבליוגרפיה > ספריו בלשון המקור

1962 - The IPCRESS File
1963 - Horse Under Water
1964 - Funeral in Berlin
1965 - Où Est le Garlic
1965 - Len Deighton's Action Cookbook
1966 - Billion-Dollar Brain
1967 - An Expensive Place to Die
1967 - Len Deighton's London Dossier
1968 - Only When I Larf
1970 - Bomber
1971 - Declarations of War
1972 - Spy Story
1972 - Close-Up
1975 - Yesterday's Spy
1976 - Twinkle, Twinkle, Little Spy (aka Catch a Falling Spy)
1977 - Fighter: The True Story of the Battle of Britain
1978 - SS-GB
1978 - Airshipwreck (with Arnold Schwartzman)
1979 - Blitzkrieg: From the Rise of Hitler to the Fall of Dunkirk
1979 - Basic French Cooking
1980 - Battle of Britain
1981 - XPD
1982 - Goodbye, Mickey Mouse
1983 - Berlin Game
1984 - Mexico Set
1985 - London Match
1987 - Winter
1988 - Spy Hook
1989 - Spy Line
1989 - ABC of French Food
1990 - Spy Sinker
1990 - Basic French Cookery Course
1991 - MAMista
1992 - City of Gold
1993 - Violent Ward
1993 - Blood, Tears and Folly: An Objective Look at World War II
1994 - Faith
1995 - Hope
1996 - Charity
2006 - Sherlock Holmes and the Titanic Swindle (short story included in 'The Detection Club' anthology 'The Verdict of Us All', edited by Peter Lovesey)
ביבליוגרפיה > ספרות נוספת

Sauerberg, Lars Ole (1984) Secret Agents in Fiction: Ian Fleming, John le Carré, and Len Deighton
Milward-Oliver, Edward (1985) Len Deighton: An Annotated Bibliography 1954-85
Milward-Oliver, Edward (1987) The Len Deighton Companion
הערות שוליים

↑  The Deighton File, BBC Radio 4. Tuesday 26th May 2009.
1 2 3  Scott, Robert Dawson (4 January 2006).
"Len Deighton: The spy and I".
The Independent.
↑  Literary Agents: The Novelist as Spy - Anthony Masters, 1987
↑  Scott, Robert Dawson (January 7, 2006).
"A class act, not a class warrior".
The Times.
↑  Dempsey, Mike (2001-12-14).
"Immaculate conception".
Design Week.
↑  אסתי סגל, טרנטינו מתכנן סרט על-פי ספר של לן דייטון, גלובס, 16/08/2009
↑  "Oh! What a lovely war (1969) - Full cast and crew".
IMDb.
↑  Trivia for The Ipcress File, Imdb
| --- | --- |
בקרת זהויות :  NLI: 987007260225205171  PLWABN: 9810688535005606  BIBSYS: 90056854  BNE: XX1153129  BnF: cb118991318 (data)  CiNii: DA01784063  GND: 118819933  ICCU: CFIV009990  ISNI: 0000 0001 0932 8043  LCCN: n79075579  LNB: 000068319  NDL: 00437571  NKC: jn19990001689  NLA: 35034604  NLG: 66064  NLK: KAC2020Q1383  NSK: 000000074  NTA: 068991495  RERO: 02-A003164397  SELIBR: 183606  SNAC: w63j6j4z  SUDOC: 026817926  Trove: 807065  VIAF: 273905397   WorldCat (עם VIAF): 273905397
ח'אן שייח'ון

| --- | --- |
 מדינה / טריטוריה:  סוריה סוריה (דה יורה)   היאת תחריר א-שאם (דה פקטו)
 מחוז:  אידליב
 נפה:  מערת א-נועמאן
 תאריך ייסוד:  המאה ה־14 
 גובה:  כ-350 מטרים
 אוכלוסייה:  ‏
  ‑ בעיר:  55,843 (2012)
 קואורדינטות:  35°26′20″N 36°39′04″E﻿ / ﻿35.43888889°N 36.65111111°E﻿ / 35.43888889; 36.65111111
 אזור זמן:  UTC +2
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהח'אן שייח'ון(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהח'אן שייח'ון  he tabBackground:;tabBorder:#aaa;defaultTab:0;
 
ח'אן שייח'ון (בערבית: خان شيخون) היא עיר בסוריה, בנפת מערת א-נועמאן שבדרום מחוז אידליב. העיר שוכנת על הכביש הראשי המקשר בין חלב לחמה, חומס ודמשק. בשנת 2011 התגוררו בעיר כ-53,000 תושבים. כלכלת העיר מבוססת על חקלאות, בעיקר גידול כותנה ודגנים.
היסטוריה

פרק זה לוקה בחסר. אנא תרמו לוויקיפדיה ו.
ראשיתה של העיר בחאן שהקים האמיר הממלוכי סייף א-דין שייח'ו אל-עומרי. העיר התפתחה סביב החאן. סמוך לעיר נמצא תל בולט, שהיישוב שבו ננטש בערך בשנת 300 לפנה"ס, ובחפירה ארכאולוגית שנערכה בשנת 1930 נתגלו בו שרידים המגיעים עד המאה ה-20 לפני הספירה.
בשנת 1902 תיאר הנוסע הנרי ג'יימס רוס את היישוב כ"אומלל למראה". בשנת 1966 התגוררו ביישוב כ-3,000 תושבים, ובשנים שלאחר מכן צמחה האוכלוסייה, עד ל-53,000 תושבים בשנת 2011.
במלחמת האזרחים בסוריה, במהלך 2014, נכבשה העיר על ידי כוחות המורדים. מאז כיבושה נשלטה העיר על ידי ג'בהת פתח א-שאם – אחד הארגונים החזקים בסוריה וסניף אל-קאעידה בסוריה לשעבר, אשר בתחילת 2017 התמזג לארגון היאת תחריר א-שאם לצד ארגונים ג'יהאדיסטיים נוספים. העיר סמוכה לזירת הלחימה בין המורדים למשטר בצפון מחוז חמה.
ב-4 באפריל 2017 בוצעה מהאוויר מתקפה כימית בח'אן שייח'ון, ככל הנראה בסארין, וכתוצאה מכך נהרגו כ-74 בני אדם ונפצעו מעל 557.[דרוש מקור][דרושה הבהרה]
CKAN

| --- | --- |

 מפתח:  Open Knowledge Foundation
 גרסה אחרונה:  2.10.0 ()
 נכתבה בשפות:  פייתון
 סוג רישיון:  AGPL
 קוד מקור:  https://github.com/ckan/ckan
 ckan.org
 
CKAN (באנגלית: Comprehensive Knowledge Archive Network; בתרגום חופשי: רשת ארכיון הידע המקיפה) היא פורטל נתונים פתוח הכתוב בקוד פתוח ומשמש לאחסון והפצה של נתונים חופשיים. בהשראת יכולות ניהול החבילות של דביאן לינוקס, CKAN התפתחה למערכת קטלוג נתונים רבת עוצמה המשמשת בעיקר מוסדות ציבוריים המבקשים לחלוק את הנתונים שלהם עם הציבור הרחב.
רופוס פולוק פיתח את הגרסה הראשונה של CKAN בשנים 2005-2006. מאגר הקוד של CKAN מתוחזק על ידי Open Knowledge Foundation.
המערכת משמשת הן כפלטפורמה ציבורית ב־Datahub והן בקטלוגים שונים של נתונים ממשלתיים, כגון data.gov.il של ממשלת ישראל, data.gov.uk של בריטניה, ה־Dutch National Data Register, האתר Data.gov של ממשלת ארצות הברית, ו־Gov 2.0 של ממשלת אוסטרליה. ממשלת מחוז דרום אוסטרליה אף הופכת את נתוני הממשלה לזמינים באופן חופשי לציבור, וממשלת איטליה מעמידה לרשות הכלל את הנתונים החופשיים של מסגרת הנתונים והניתוח בפלטפורמת CKAN עצמה.
טכנולוגיה פנימית

הקצה האחורי של CKAN, החלק שפועל על שרת האינטרנט, כתוב בעיקר בפייתון. דפי האינטרנט שהיא מציעה למשתמשים בדפדפנים כוללים JavaScript. CKAN שומרת מידע על מערכי הנתונים במסדי נתונים של PostgreSQL. חיפושים מיושמים על ידי Solr. ניתן לדלות התקנות CKAN דרך ממשקי API.
פרויקטים דומים וחלופות

Dataverse (אנ') מספקת פונקציות דומות ונמצאת בשימוש נרחב עבור נתונים חופשיים.
DKAN הוא פורטל נתונים פתוח מבוסס דרופל המבוסס בעצמו על CKAN.
הערות שוליים

↑  "The latest CKAN release is here, say hi to CKAN 2.10!". ckan.org. 15 פבר' 2023. {{cite web}}:  (עזרה)
↑  Pollock, Dietrich, Rufus, Daniel (2009-12-28). "CKAN: apt-get for the Debian of Data". 26th Chaos Communication Congress. נבדק ב-2024-10-20.
↑  About Datahub
↑  מערך הדיגיטל הלאומי, אודות אתר המידע הממשלתי, באתר המידע הממשלתי, ‏2024-07-02
↑  About - data.gov.uk, www.data.gov.uk
↑  UBR|KOOP: het Kennis-en Exploitatiecentrum voor Officiële Overheidspublicaties, About data.overheid.nl | Data overheid, data.overheid.nl (באנגלית)
↑  "Data.gov Launches New Catalog and APIs". 2013-05-22. אורכב מ-המקור ב-2014-06-06. נבדק ב-2013-08-14.
↑  "New data.gov.au – now live on CKAN". 2013-07-17. אורכב מ-המקור ב-2013-09-03. נבדק ב-2013-08-14.
↑  SA Government data now freely available
↑  "API for search and visualization of open data within the Data & Analytics Framework". אורכב מ-המקור ב-2018-07-27. נבדק ב-2018-07-27.
↑  About CKAN at ckan.org
↑  "DKAN Overview — DKAN Docs 1.17 documentation".
מתקפת המרגמות על כרם שלום

| חלק ממלחמת חרבות ברזל |
| --- | --- |
 תאריך:  5 במאי 2024
 מקום:  כרם שלום
 סוג:  ירי מרגמות
 נשק:  פצצות מרגמה
 הרוגים:  4
 פצועים:  11 פצועים
 מבצע:  חמאס חמאס
  (למפת מערב הנגב מוגדלת) כרם שלום(למפת מערב הנגב רגילה) כרם שלום(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כרם שלום(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כרם שלום
 
מתקפת המרגמות על כרם שלום היא מתקפת מרגמות ששיגר ארגון הטרור חמאס מרפיח לעבר היערכות של צה"ל בסמוך לכרם שלום ב-5 במאי 2024, ובה נהרגו ארבעה חיילי צה"ל ונפצעו 11 חיילים.
רקע

ב-2023, בעקבות טבח שבעה באוקטובר, פתח צה"ל במלחמת חרבות ברזל, וכעבור מספר חודשים של תמרון קרקעי ברצועת עזה, כבש את חלקה הצפוני והמרכזי של רצועת עזה, אך נמנע מתמרון קרקעי במרחב העיר רפיח שבדרום רצועת עזה. במשך חודשים אחדים דובר על תמרון ברפיח, שנחשב למאתגר ביותר בעקבות צפיפות האוכלוסין בעיר ובפרבריה עקב הגירת כ-1.5 מיליון פלסטינים מרחבי הרצועה לשם.
המתקפה

ביום ראשון, 5 במאי 2024, סביב השעה 13:30, שיגר חמאס מספר פצצות מרגמה מרפיח לעבר היערכות של צה"ל בסמוך לכרם שלום. השיגור בוצע מאזור סמוך למעבר רפיח, 300–400 מטר מאזור מחסות עקורים. כתוצאה מהשיגור נהרגו ארבעה חיילים, שניים מגדוד שקד של חטיבת גבעתי, ושניים מחטיבת הנח"ל. בנוסף נפצעו עשרה חיילים, בהם שלושה באורח קשה.
תגובות

חיל האוויר הישראלי תקף בתגובה באזורי השיגור ברפיח. מעבר כרם שלום נסגר זמנית למעבר משאיות סיוע הומניטרי לרצועת עזה. אולם בלחץ ארצות הברית נפתח מחדש ב-8 במאי.
ב-7 במאי 2024, לאחר פתיחת קרב רפיח בו כבש צה"ל את מעבר רפיח, פרסם דובר צה"ל הצהרה בה נאמר כי הכיבוש היה "בעקבות מידע מודיעיני כי מחבלים משתמשים במרחב המעבר לצורכי טרור. ממרחב המעבר בוצע ביום ראשון ירי פצמ״רים לעבר מעבר כרם שלום, שכתוצאה ממנו נהרגו ארבעה לוחמי צה״ל ונפצעו נוספים".
הערות שוליים

1 2  יואב זיתון, הותר לפרסום: 3 לוחמים נהרגו במטח החריג מרפיח לכרם שלום, באתר ynet, 5 במאי 2024
↑  הותר לפרסום: סמל מיכאל רוזל נהרג במטח לכרם שלום, באתר "סרוגים", 6 במאי 2024
↑  14 נפגעים מירי הפצמ"רים מרפיח, באתר ערוץ 7, 5 במאי 2024
↑  אבי אשכנזי, ‏טרגדיה: שלושה לוחמים נהרגו כתוצאה מהירי לכרם שלום, באתר מעריב אונליין, 5 במאי 2024
↑   לפחות 10 נפגעים מפצמ"רים שנורו לכרם שלום, צה"ל תקף ברפיח, באתר חדשות 13, 5 במאי 2024
↑  נפגעים בתקרית קשה ליד כרם שלום, באתר ערוץ 7, 5 במאי 2024
↑  שקד שדה, ‏מטח חריג לדרום: עשרה נפגעים מירי שבוצע מרפיח, נפילות גם בק"ש, באתר מעריב אונליין, 5 במאי 2024
↑  צה״ל - הערוץ הרשמי, באתר Telegram
↑  בהנחיית הדרג המדיני, ולבקשת האמריקנים: מעבר כרם שלום נפתח מחדש, באתר ynet, 8 במאי 2024
↑  חזקי ברוך, לאחר נפילת 4 לוחמים: מעבר כרם שלום נפתח למעבר משאיות סיוע, באתר ערוץ 7, 8 במאי 2024
↑  צה״ל - הערוץ הרשמי, באתר Telegram
Out of the Woods

"Out of the Woods" (בעברית: "לְהֵחָלֵץ מְצֵרָה" [לפי משמעות]; "מִחוּץ לַיַּעַר" [מילולי]) הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989. השיר יצא לאור ב-19 בינואר 2016, על ידי חברת התקליטים ביג משין רקורדס, כסינגל השישי מתוך האלבום. סוויפט כתבה והפיקה אותו ביחד עם ג'ק אנטונוף. מבחינה מוזיקלית, הוא משלב סוגות מוזיקליות כמו אינדיטרוניקה וסינת'פופ. מבחינה לירית, מילותיו עוסקות בחרדה וההתרגשות הכרוכה בתחילת וסיום מערכת יחסים שהייתה לסוויפט בעבר.
השיר ספג שבחים ביקורתיים מטעם מבקרי המוזיקה, שרבים מהם ציינו אותו לשבח על היותו "שיר בעל קצב". הוא נכלל ברשימות כל הזמנים וסוף שנה של ארגונים כמו אינדפנדנט ופיצ'פורק. בארצות הברית, "Out of the Woods" הגיע בשיאו למקום ה-18 במצעד הבילבורד הוט 100 והפך לסינגל השישי ברציפות מ-1989 שעשה זאת. איגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה. "Out of the Woods" הגיע למקום הראשון במדיה פורסט TV.
במאי הווידאו קליפים ג'וזן קאהן ביים את הווידאו קליפ של השיר, שפורסם בבכורה עולמית ב-22 בדצמבר 2015, במהלך התוכנית Dick Clark's New Year's Rockin' Eve. קאהן עבד עם סוויפט על קליפים נוספים במהלך הקריירה שלה, כדוגמת הקליפים של "Look What You Made Me Do",‏ "...Ready for It?" ו-"Blank Space". על מנת לקדם את השיר ביצעה אותו סוויפט במספר תוכניות ואירועים כמו בתוכנית הטלוויזיה "בוקר טוב אמריקה" ובסיבוב ההופעות הרביעי שלה, "The 1989 World Tour".
רקע והפקה

בהשראת סוגת הסינת'פופ של שנות ה-80 של המאה ה-20, טיילור סוויפט החליטה להתרחק מסוגת הקאנטרי שהייתה לסוגת החתימה שלה. ב-1989 (האלבום בו נכלל השיר), היא החליטה לכלול מוזיקה מסוגת הפופ ושאר הסוגות הקשורות אליו. תהליך ההקלטה החל באמצע שנת 2013 במקביל לתחילתו של סיבוב ההופעות "The Red Tour" שנועד לעזור בקידום אלבום האולפן הרביעי שלה, Red. כדי להבטיח "מעבר חלק לפופ", גייסה סוויפט מוזיקאים חדשים ביניהם ג'ק אנטונוף, שהפיק שני שירים למהדורה הסטנדרטית של 1989, ורצועת בונוס אחת למהדורת הדלוקס שלו. אנטונוף עבד עימה בעבר על השיר "Sweeter than Fiction", שהוקלט עבור הפסקול One Chance‏ (2013).
סוויפט אמרה לאנטרטיינמנט ויקלי שהיא רצתה לשתף פעולה עם אנטונוף בשיר בגלל ההפקות המוזיקליות שלו שמזוהות עם שנות ה-80 של המאה ה-20. אנטונוף רצה ש-"Out of the Woods" יהיה שיר שיישמע כמו שיר משנות ה-80 של המאה ה-21, אך שיהיה עם "צלילים מודרניים". הוא השתמש בסינתיסייזר מדגם Yamaha DX7, כדי ליצור צליל משנות ה-80 ברוב חלקי השיר, ובמכשיר מסוג Minimoog Voyager, בשביל ליצור את הצלילים המודרניים בשיר. הוא קיצץ בקולות הרקע שלו ושילב אותם עם קולות של תופים שחזרו על עצמם כדי ליצור צלילים "בומבסטיים יותר". לאחר שהשלים את העיבוד של כלי הנגינה, שלח אנטונוף לסוויפט את התוצר. הוא שלח לסוויפט את התוצר בזמן שהייתה במטוס ומכיוון שלא יכלה לכתוב אותו בזמן, היא הקליטה את המילים שלו. סוויפט אמרה שזו הפעם הראשונה שהיא כתבה מילים על גבי צלילים של כלי נגינה קיימים.
לאחר מכן, השניים עבדו על השלבים הסופיים של שלו. הוא הונדס על ידי לורה סיסק בסיוע ברנדן מורבסקי באולפני ג'ונגל סיטי בניו יורק ובסיוע קורי בייס באולפני הקלטות קונוויי בלוס אנג'לס. את ההפקה הווקאלית שלו ביצע מקס מרטין.
מוזיקה ומילים

השיר הוא שיר סינת'פופ ואינדיטרוניקה אשר מבקרים רבים ייחסו לו השפעות של שנות ה-80 של המאה ה-20. השיר גם כולל שימוש בסינתיסייזרים, תופים וקולות רקע אשר יוצרים "צליל כאוטי". בניגוד לשאר שירי האלבום, השיר נחשב ליותר עמום, וכזה המושפע מלהקת הרוק מיי מורנינג ז'קט לצורך הפקתו. אנטונוף אמר על הפקתו כי: "כל צליל חזק יותר מהקודם [...] זה התחיל בגדול, ואז אני חושב שהמהלך הברור היה לעשות פזמון מצלילים נמוכים, אבל הרעיון היה להמשיך לדחוף את הצלילים גבוה יותר".
מבחינה לירית, השיר עוסק ביחסים שבירים ורצון על לשמור על מערכת יחסים עם סיכוי קלוש. סוויפט מערערת על מערכת היחסים בינה לבין בן זוגה, ומנסה לחשוב על הטעויות שהם עשו. בגשר סוויפט מתייחסת לתאונת אופנועי שלג שהשניים עברו במהלכה ואחד מבני הזוג היה צריך לעבור ניתוח. בראיון לרולינג סטון (גיליון ספטמבר 2014) הסבירה סוויפט כי המילים נכתבו בהשראת אחת ממערכות היחסים האמיתיות שלה שעוררו חרדה מתמדת: "כל יום היה מאבק. תשכח מתוכניות. לכל החיים – רק ניסינו להגיע לשבוע הבא". תאונת אופנועי השלג לטענתה כן הייתה אמיתית והיא קרתה כאשר ניסתה למנוע מצלמי פפראצי לצלם אותם. באוקטובר היא התראיינה שוב ל-NPR ואמרה כי:
"השימוש בסיפור על תאונת אופנועי השלג לא היה רק סיפור אמיתי אלא גם מטפורה לכך שהיחסים הסתיימו מוקדם יותר מחשש למה שיקרה איתנו בעתיד".
הוצאה

סוויפט הציגה בבכורה 15 שניות מתוך הווידאו קליפ של השיר בתוכנית "בוקר טוב אמריקה" ב-13 באוקטובר 2014. היא אמרה כי "Out of the Woods" הוא אחד מהשירים האהובים עליה באלבום, כיוון שהוא מייצג באופן הטוב ביותר את 1989. היא הסבירה את השיר והצהירה: "השבריריות והאופי העקום של מערכות יחסים מסוימות [...] זו הייתה מערכת יחסים שבה תהיתי בכל יום 'לאן זה הולך', אם זה הולך לשום מקום, ואם זה ייגמר למחרת". השיר יצא לאור בהתחלה כסינגל שיווקי ב-14 באוקטובר 2014 ללא הופעות בתוכניות מוזיקה, וידאו קליפ או פרסום רשמי אחר. ב-22 בדצמבר 2015, במהלך "בוקר טוב אמריקה" נודע באופן רשמי על יציאת הקליפ של "Out of the Woods". הוא שודר בשידור חי במהלך התוכנית Dick Clark's New Year's Rockin' Eve. הוא משמש כסינגל הרשמי השישי מ-1989, והוא נשלח לתחנות הרדיו ב-19 בינואר 2016.
וידאו קליפ

הווידאו קליפ של "Out of the Woods" בוים על ידי במאי הווידאו קליפים ג'וזף קאהן, ושודר בבכורה עולמית ב-Dick Clark's New Year's Rockin' Eve עם ריאן סיקרסט ב-ABC ב-31 בדצמבר 2015. הדבר סימל את שיתוף הפעולה הרביעי של סוויפט וקאהן באלבום, לאחר "Blank Space",‏ "Bad Blood" ו-"Wildest Dreams". הוא צולם בניו זילנד, בהרי קווינסטאון בחופי בת'לס. במהלך הצילומים פגעה סערה קשה באזור, אשר גרמה לעצים ליפול סביבם. לאחר הפינוי, הצילומים נמשכו חודש אחר כך.
הקליפ מתחיל עם הכיתוב: "היא איבדה אותו". לאחר מכן, סוויפט נראית כשהיא עומדת יחפה על החוף ולבושה בשמלה כחולה. היא עוברת דרך מה שנראה כיער מכושף שנוצר סביבה, נרדפת על ידי להקת זאבים שקרעו לה את השמלה הכחולה, ונאבקת לברוח משורשי עצים שעוקבים אחריה. לאחר מכן, היא מוצאת את עצמה במקומות שונים המייצגים את ארבעת האלמנטים הבסיסיים של הטבע כגון ההרים המושלגים, האוקיינוס, הנוף הצחיח, מקומות בוציים ויער שנשרף. בסופו של הקליפ, היער אליו נכנסה בהתחלה נעלם כלא היה. היא חוזרת לחוף הים, ומבחינה בגרסה אחרת שלה מחכה שם. הוא מסתיים עם הכיתוב: "היא איבדה אותו, אבל היא מצאה את עצמה, ואיכשהו זה היה הכול", שהיה חלק מהמסרים הסודיים בשיר.
קאהן טען כי בקליפ "סוויפט סבלה למען האמנות" כאשר ביצעה את כל הפעלולים בו בעצמה, ללא שימוש בכפילים כשביצעה פעולות כמו ריצה בתוך בוץ טובעני או ערימות של שלג.
וידאו קליפ > ביקורת

שרן שטי מסלייט אמר כי "הקליפ ממחיש היטב את תחושת החרדה עליה מדבר השיר". פיטר סבלנדוריו מניו יורק דיילי ניוז ראה את הקליפ כ"קליפ המדהים ביותר שלה באותה התקופה" ותיאר את האפקטים בו כ"מנקרי עיניים". הארלי בראון מספין תיאר את הקליפ כ"קולנועי" ו"פנטסטי". אמנדה בל מחדשות MTV השוותה את האיכות הקולנועית של הקליפ לזיכיון הסרטים "הארי פוטר", והחמיאה לעובדה כי הוא משקף את מילות השיר.
ביקורת

"Out of the Woods" זכה לשבחים ביקורתיים רבים מטעם מבקרי המוזיקה. ג'ייסון ליפשוטז מבילבורד נתן לשיר ציון של 4 וחצי כוכבים מתוך 5 כוכבים בסך הכול. סם לנסקי ממגזין טיים החמיא להפקת השיר, כינה את הפזמון שלו "כהמנון" ואף שיבח את השינוי בכיוון המוזיקלי של סוויפט. לינדזי זולדז ממגזין ניו יורק סברה כי השיר מסמל "כיוון חדש, מרגש, לא צפוי ובוגר בקולה של סוויפט".
בריאן מנספילד מ-USA Today שיבח גם כן את השינוי בכיוון המוזיקלי של סוויפט וטען כי שינוי זה מציג אותה בצורה "בוגרת" יותר כאמנית. מיקאל ווד מלוס אנג'לס טיימס ראה את השיר כאחד מהשירים הטובים ביותר באלבום והגדיר אותו כ"מחווה האותנטית ביותר לצליל הסינת'פופ של שנות השמונים, שסוויפט ניסתה לשחזר". אנני גלווין ממגזין סלנט כינתה את השיר כ"ניצחון מסעיר של שיר אהבה, המציע מעורבות רגשית שאינה שכיחה בפופ המיינסטרים". אנדי גיל מאינדפנדנט שיבח את מילות השיר על כך ש"הן מהוות את התמצית של השינוי הרגשי והדרמטי שסוויפט עברה", והשווה את הפקת הסינת'פופ שבו לזו של השיר "Vienna" של להקת אולטראווקס.
בפיצ'פורק דירגו את השיר במקום ה-94 ברשימת "100 השירים הטובים ביותר של 2014". ב-NME דירגו את השיר במקום השביעי ברשימת "השירים הטובים ביותר של הזמרת", ונכתב שם שהוא "אחד מהניצחונות הגדולים ביותר של סוויפט" וזאת, בנוסף לכך שהוא כונה כ"המנון" ו"מלהיב". נייט ג'ונס ממגזין ניו יורק שיבח גם הוא את הפקת השיר, אך רוב שפילד מרולינג סטון הביע פחות התלהבות ממנו כשהוא מרגיש "שהקומפוזיציה מציפה את המילים הסבוכות".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 15 |  |
| פיצ'פורק | 100 הרצועות הטובות ביותר לשנת 2014 | 94 |  |
| רולינג סטון | כל 206 השירים של טיילור סוויפט, לפי דירוג | 98 |  |
| BuzzFeed | 167 השירים הטובים ביותר של טיילור סוויפט, לפי דירוג | 8 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 11 |  |
| NME | השירים הטובים ביותר של טיילור סוויפט, לפי דירוג | 7 |  |
| NPR | שירי הפופ האהובים ביותר בשנת 2014 על פי NPR | נכלל |  |
| Paste | 158 השירים הטובים ביותר של טיילור סוויפט, לפי דירוג | 42 |  |
| Uproxx | 50 השירים הטובים ביותר של טיילור סוויפט, מדורגים | 21 |  |
| Vulture | 179 השירים הטובים ביותר של טיילור סוויפט, לפי דירוג | 12 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 6 |  |
הצלחה מסחרית

תחילה, השיר יצא כסינגל שיווקי וכתוצאה מכך נכנס למקום ה-18 במצעד הבילבורד הוט 100, ובמצעד השירים הדיגיטליים הגיע למקום הראשון, והפך לשיר השמיני שלה לעשות זאת. קצת לפני שיצא כסינגל, הוא חזר בחזרה למקום ה-46 אך לא הצליח להיכנס בחזרה לעשרים העליונים. נכון ל-11 במאי 2016, השיר קיבל את מעמד הפלטינה בארצות הברית על ידי איגוד תעשיית ההקלטות האמריקאי, על מכירות של למעלה ממיליון עותקים במדינה.
בנוסף לכך, הוא הגיע למקום הראשון בישראל, השישי בניו זילנד, השמיני בקנדה הוט 100, וה-19 במצעד הסינגלים האוסטרלי. בקנדה ואוסטרליה קיבל את מעמד הזהב ובנורווגיה את מעמד הפלטינה.